हरियाणा सरकार द्वारा शुरू की गई परिवार पहचान योजना क्या है ?
परिवार पहचान पत्र हरियाणा सरकार द्वारा राज्य के सभी नागरिको के लिए बनाना अनिवार्य कर दिया गया हैं। सरकार समय समय पर राज्य नागरिको के लिए अनेक योजनाओं की शुरुआत करती रहती हैं। बहुत सी योजनायें तो केवल गरीब नागरिको के लिए ही संचालित की जाती हैं परन्तु आजकल भ्रष्टाचार इतना अधिक बढ़ गया हैं कि लोग नकली दस्तावेज बनवा कर सरकारी योजनाओं का लाभ उठाते हैं। इस प्रकार के नागरिक सरकारी योजना के पात्र न होते हुए भी योजना का पूर्ण लाभ उठाते हैं फलस्वरूप इन सरकारी योजनाओं के असली हकदार किसी भी सरकारी योजना का लाभ नहीं उठा पाते और इन योजनाओं के माध्यम से दिया जाने वाले लाभ से वंचित रह जाते हैं।